Elisenda

És la nova professora d'anglès, que substitueix la Laia. D'uns 40 anys, es limita a complir les hores que li toquen a l'institut. Es nota que no li agrada gaire treballar i que se n'escapa sempre que pot.

## Biografia

### Segona Temporada

**Els Presocràtics**

    L'Elisenda comença a donar classes d'anglès al Guimerà, i ja el primer dia, li demana al Toni, el director de l'Institut, si pot marxar abans per participar en una reunió de l'ANC.

**Thomas Hobbes**

    L'Elisenda va a veure al Marc demanant parlar amb la seva mare. Quan el Marc pregunta el perquè, li diu que els deures que ha entregat d'anglès no els ha fet ell, ja que no pot seguir la classe. També li diu que ha pegat a una nena amb un regle, fet que no li fa cap gràcia al Marc. A la sala de professors, el Toni anuncia que ja estan penjats els horaris de les guàrdies, i els professors s'apunten les guàrdies ràpidament, contents amb les distribucions.

**Els Estoics**

     L'Elisenda durant la seva classe als Peripatètics està més pendent de les notícies sobre el procés que d'estar en la classe.

**Montaigne**

     El Marc va al despatx del Toni on està el Pau, i li expliquen que el Pau li ha tirat un bolígraf a la cara a l'Elisenda. El Pau explica que ho ha fet perquè l'Elisenda li ha dit que és un inútil. L'Elisenda nega rotundament les acusacions del Pau, el Toni posa ordre i expulsa una setmana al Pau pels seus actes. Quan els germans Vilaseca han marxat, el Toni parla amb l'Elisenda per aclarir el què ha passat, i l'Elisenda ho torna a negar. L'Oliver es confronta a la professora pel que ha dit el Pau, i davant del seu atac, l'Elisenda el fa fora de classe. L'Eugeni i la Mireia també comenten el cas del Vilaseca, sense saber que ella està també a la sala de professors escoltant el què diuen. La Coralina, que també ha vist el què ha passat, va a parlar amb l'Elisenda per donar-li el seu suport. La Coralina li diu que no la veu massa bé, i li diu que s'agafi la baixa per millorar.

**Judith Butler**

     La Coralina ha fet venir a l’Elisenda per dir-li que s’agafi l’alta. Li diu que la veu molt bé i que ja està preparada per reincorporar-se. L’Elisenda li diu que demà agafarà l’alta. La Coralina li diu que vol que sigui la pròxima Cap d’Estudis.

**Descartes**

     L'Elisenda està present durant el claustre de professors, que com la resta de professors, troba molt avorrit.

**Engels**

     A la sala de professors, el Merlí explica als seus companys que aquest any la seva relació amb el Bruno és molt bona. La Coralina, però, talla la conversa recordant-li a l’Elisenda que té molta feina per fer, ja que ara és la Cap d’Estudis.

**El Taoisme**

     L’Elisenda obre la porta del despatx de la Coralina sense preguntar, i quan la troba plorant, la Coralina la fa fora cridant enfadada.

**Boeci**

     La Coralina li demana a l’Elisenda que avisi al conserge de que el lavabo està trencat, però com que la Coralina està de mal humor, ho fa de mala manera.

### Tercera Temporada

**Walter Benjamin**

     L’Elisenda coneix al Gabi. Ella li diu que és molt jove per ser professors, i llavors li explica que va deixar la seva antiga feina per dedicar-se a l’Ensenyament.

**Adam Smith**

     L’Elisenda, com la resta dels companys, felicita a la Silvana per les seves idees amb els Peripatètics, però cada vegada que el Gabi parla, ella el renya pels seus comentaris. L’Elisenda li explica a la Silvana, que el Pau Vilaseca li va tirar un bolígraf a la cara, quan ella també té problemes amb el nen. A classe l’Elisenda s’emociona quan veu una estelada per la finestra, i llavors segueix amb la classe. L’Elisenda li comenta a la Silvana que sempre fa classes amb la porta oberta, i ella li explica que ho fa ja que si algun professor vol veure com fa classes està totalment convidat.

**Albert Camus**

     Quan el Merlí comenta els seus actes envers els alumnes sobre el suicidi, l’Elisenda es mostra a favor de la postura del Merlí comentant que hi ha estudis que demostren que parlar del tema aconsegueix rebaixar els suicidis El Merlí explica els eufemismes que fan servir els trens per explicar els suicidis als passatgers i ella diu que Renfe va molt malament, i que prefereix els Ferrocarrils Catalans, fet que li fa gràcia al Gabi.

**Karl Marx**

     El Gabi li proposa a l’Elisenda de sortir de festa amb ell, però li diu que no ja que passarà la nit amb el seu nòvio. Llavors arriba la Silvana explicant que uns exalumnes seus han escollit la carrera d’Història i la felicita per la gran notícia. Però quan el Merlí explica que han augmentat el nombre de matriculacions en la carrera de filosfia li diu que hauria de ser més modest. Al dia següent, l’Elisenda li pregunta al Gabi per la festa, i ell li respòn que va sortir amb uns amics del casal independentista, donant-li a entendre que també ho és, i desprès d’escoltar-ho l’Elisenda accedeix a quedar amb el Gabi.

**Thoreau**

     L’Elisenda li proposa al Gabi d’anar a una de les quedades pel suport a la independència. El Gabi inicialment no vol, però acaba accedint.

**Zygmunt Bauman**

     Mentre l’Óscar juga amb el Nil, el Gabi li explica a l’Elisenda que ja no es veurà més amb la Mel. L’Elisenda li diu al Gabi que faci el que vulgui, que a ella no l’afecta.

**Heidegger**

     En plena reunió per organitzar la campanya de donació de sang al Guimerà, el Merlí deixa caure que la Silvana es presenta a directora. El Merlí no en té prou, i també explica que el Gabi es va fer passar per independentista per lligar amb l’Elisenda. L’Elisenda s’enfada amb el Gabi, però el Gabi li diu que va ser la única manera que va trobar d’apropar-se a ella. L’Elisenda, però, li tira en cara que s’emboliqués amb la Mel, però el Gabi li diu que no vol res amb la Mel, sinó amb ella. El Gabi li explica a l’Elisenda que precisament vol estar amb ella perquè pensa diferent que ell. Els dos no poden aguantar més l’atracció, i s’acaben embolicant al magatzem.

**Sant Agustí**

     L’Elisenda li explica al Gabi que està molt angoixada, ja que li ha explicat al seu nòvio que es va embolicar amb el Gabi i l’ha deixat. El Gabi li que ara que el seu nòvio ha anul·lat el casament, li diu que pot començar una relació amb ell, però l’Elisenda li diu que és impossible i que intentarà arreglar les coses. També li diu que es demanarà la baixa perquè té atacs d’ansietat. I així ho fa, al dia següent ja té la baixa per intentar solucionar els problemes amb el seu nòvio.